Patrik Lundh

Patrik Lundh (s. 12. kesäkuuta 1988 Tukholma, Ruotsi) on ruotsalainen uransa lopettanut jääkiekkoilija. Lundh on pelipaikaltaan laitahyökkääjä.

Ura
Seuraura
Lundh on Lidingö HC:n kasvatti. Hän pelasi viimeisimmät juniorivuotensa kuitenkin Djurgårdens IF:ssä, jossa Lundh voitti J18 Allsvenskanin hopeaa vuonna 2005 ja J20 SuperElitin hopeaa vuonna 2007. Hän oli joukkueen paras pistemies J18 Elitissä kaudella 2004–2005 sekä J20 SuperElitissä kausina 2005–2006 ja 2006–2007. Noista jälkimmäisellä kaudella Lundh sijoittui tehoilla 18+33=51 koko J20 SuperElitin pistepörssissä neljänneksi. Hän debytoi kauden aikana myös miesten peleissä; Lundh pelasi yhdeksän Elitserien-ottelua Djurgårdenissa ja viisi HockeyAllsvenskan-ottelua lainalla Almtuna IS:ssä.

Kaudeksi 2007–2008 Lundh siirtyi HockeyAllsvenskan-joukkue Malmö Redhawksin riveihin, jossa ensimmäinen kokonainen kausi miesten peleissä toi 40 runkosarja- ja seitsemässä playoff-ottelussa tehot 2+11=13. Kaudeksi 2008–2009 hän siirtyi kaksivuotisella sopimuksella Bofors IK:hon. Lundh oli seuraavalla kaudella 2009–2010 joukkueen kolmanneksi paras pistemies ja maalintekijä tehoilla 15+24=39.

Maaliskuussa 2010 Lundh teki kaksivuotisen sopimuksen Färjestad BK:n kanssa. Hänen Elitserien-tulokaskautensa 2010–2011 toi 55 runkosarjaottelussa tehot 12+14=26 ja 12 playoff-ottelussa tehot 1+4=5. Lundh voitti kauden päätteeksi Ruotsin-mestaruuden. Vuotta myöhemmin, kevään 2012 pudotuspeleissä hän oli Färjestadin paras pistemies ja syöttäjä tehoilla 2+8=10. Helmikuussa 2012 Lundh teki kaksivuotisen jatkosopimuksen joukkueen kanssa. Kaudella 2012–2013 hänestä tuli Färjestadin varakapteeni. Kauden 2013–2014 päätteeksi Lundh voitti SHL-hopeaa.

Kaudeksi 2014–2015 Lundh siirtyi kaksivuotisella sopimuksella Växjö Lakersiin. Hän voitti siellä kauden päätteeksi Ruotsin-mestaruuden. Lundh palasi kaudeksi 2016–2017 2+1-vuotisella sopimuksella Djurgårdens IF:ään. Hänet nimettiin joukkueen varakapteeniksi.

Maajoukkueura

Lundh voitti alle 20-vuotiaiden MM-hopeaa vuonna 2008. Hän pelasi myös alle 18-vuotiaiden MM-kilpailuissa vuonna 2006. Ruotsin A-maajoukkueessa Lundh on pelannut kahdeksan ottelua ilman tehopisteitä. Hän teki A-maajoukkuedebyyttinsä 15. joulukuuta 2011 Channel One Cupin Chomutovissa pelatussa avausottelussa Tšekkiä vastaan.

Muuta
Lundhin isoveli Niclas on pelannut puolustajana Ruotsin alemmissa sarjoissa.

Tilastot
 2006–2007  Almtuna IS  Allsvenskan  5  0  1  1  0  –  –  –  –  –   Djurgårdens IF  Elitserien  9  0  0  0  2  –  –  –  –  – 2007–2008  Malmö Redhawks  Allsvenskan  40  2  11  13  39  –  –  –  –  –        JMM  6  1  0  1  6 2008–2009  Bofors IK  Allsvenskan  44  10  20  30  32  –  –  –  –  – 2009–2010  Bofors IK  Allsvenskan  45  15  24  39  48  –  –  –  –  – 2010–2011  Färjestad BK  Elitserien  55  12  14  26  28  12  1  4  5  6  2011–2012  Färjestad BK  Elitserien  54  11  13  24  28  11  2  8  10  4 2012–2013  Färjestad BK  Elitserien  50  7  9  16  51  10  2  0  2  6 2013–2014  Färjestad BK  SHL  55  6  15  21  38  15  4  2  6  4 2014–2015  Växjö Lakers  SHL  53  9  13  22  26  18  0  1  1  6  2015–2016  Växjö Lakers  SHL  47  10  13  23  8  13  2  0  2  6 2016–2017  Djurgårdens IF  SHL  46  6  16  22  6  3  1  0  1  4 2017–2018  Djurgårdens IF  SHL  52  15  25  40  12  11  2  8  10  2 2018–2019  Kunlun Red Star  KHL  61  6  15  21  6  –  –  –  –  – 2019–2020  Linköping HC  SHL  47  4  10  14  12  –  –  –  –  – 2020–2021  Linköping HC  SHL  52  14  14  28  10  –  –  –  –  – 2021–2022  Schwenninger Wild Wings  DEL  28  1  1  2  8  –  –  –  –  –   Färjestad BK  SHL  20  1  2  3  2  16  2  3  5  29 2022–2023  Färjestad BK  SHL  50  4  12  16  10  7  0  1  1  4 2023–2024  Färjestad BK  SHL  49  4  5  9  8  3  0  0  0  2 14 kautta  yhteensä  Elitserien/SHL  639  103  161  264  241  119  16  27  43  73 4 kautta  yhteensä  Allsvenskan  134  27  56  83  119  –  –  –  –  –

Lähteet

Viitteet

Luokka:Ruotsalaiset jääkiekkoilijat
Luokka:Vuonna 1988 syntyneet
Luokka:Elävät henkilöt